CELEX: 32014R0005
Language: lv
Date: 2014-01-06 00:00:00
Title: Komisijas Regula (ES) Nr. 5/2014 ( 2014. gada 6. janvāris ), ar kuru groza Direktīvu 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem  Dokuments attiecas uz EEZ

7.1.2014   
            
            
               LV
            
            
               Eiropas Savienības Oficiālais Vēstnesis
            
            
               L 2/3
            
         KOMISIJAS REGULA (ES) Nr. 5/2014
   (2014. gada 6. janvāris),
   ar kuru groza Direktīvu 2008/38/EK, ar ko izveido tādas dzīvnieku barības paredzēto lietojumu sarakstu, kas paredzēta īpašiem barošanas mērķiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 13. jūlija Regulu (EK) Nr. 767/2009 par barības laišanu tirgū un lietošanu un ar ko groza Eiropas Parlamenta un Padomes Regulu (EK) Nr. 1831/2003 un atceļ Padomes Direktīvu 79/373/EEK, Komisijas Direktīvu 80/511/EEK, Padomes Direktīvas 82/471/EEK, 83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK (1), un jo īpaši tās 10. panta 5. punktu,
   tā kā:
   
               (1)
            
            
               Saskaņā ar Regulas (EK) Nr. 767/2009 32. panta 2. punktu Komisijai līdz 2010. gada 1. septembrim tika iesniegti vairāki atļaujas piešķiršanas pieteikumi, lai atjauninātu paredzēto lietojumu sarakstu, kā izklāstīts minētās regulas 10. pantā.
            
         
               (2)
            
            
               Daži no šiem pieteikumiem attiecas uz izmaiņām nosacījumos, kas saistīti ar īpašiem barošanas mērķiem “Barības atjaunošana, atveseļošanās” attiecībā uz suņiem un “Fizioloģiskās gremošanas stabilizācija” attiecībā uz barību, kas var saturēt piedevas koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu, kā minēts Regulas (EK) Nr. 767/2009 8. panta 2. punktā. Pārējie pieteikumi attiecas uz jauniem īpašiem barošanas mērķiem saistībā ar prasību, kas noteikta Regulas (EK) Nr. 767/2009 8. panta 2. punktā.
            
         
               (3)
            
            
               Turklāt saskaņā ar Regulas (EK) Nr. 767/2009 10. pantu Komisija saņēma pieteikumu iekļaut īpašo barošanas mērķi “Joda līmeņa samazināšana barībā hipertiroīdisma gadījumā” attiecībā uz kaķiem.
            
         
               (4)
            
            
               Īpašs barošanas veids ir bolu ievadīšana. Lai garantētu pienācīgu un drošu bolu izmantošanu kā barību, kas paredzēta īpašiem barošanas mērķiem, ir jānosaka vispārējas prasības attiecībā uz nosacījumiem, kas saistīti ar konkrētiem paredzētajiem lietojumiem.
            
         
               (5)
            
            
               Komisija visus pieteikumus, tostarp dokumentāciju, darīja pieejamu dalībvalstīm.
            
         
               (6)
            
            
               Pieteikumos ietvertā dokumentācija liecina, ka attiecīgās barības konkrētais sastāvs atbilst paredzētajiem īpašajiem barošanas mērķiem “Barības atjaunošana, atveseļošanās” attiecībā uz suņiem, “Fizioloģiskās gremošanas stabilizācija”, “Joda līmeņa samazināšana barībā hipertiroīdisma gadījumā” attiecībā uz kaķiem, “Atbalsts, sagatavojoties sporta aktivitātēm un atjaunojot spēku pēc tām” attiecībā uz zirgu dzimtas dzīvniekiem, “Nepietiekama dzelzs daudzuma kompensācija pēc dzimšanas” attiecībā uz zīdāmiem sivēniem un teļiem, “Nagu, kāju un ādas reģenerācijas uzlabošana” attiecībā uz zirgiem, atgremotājiem un cūkām, “Atbalsts, sagatavojot dzīvniekus meklēšanās periodam un reprodukcijai” attiecībā uz zīdītājiem un putniem un “Ganāmu dzīvnieku ilgtermiņa nodrošināšana ar mikroelementiem un/vai vitamīniem” attiecībā uz atgremotājiem ar funkcionējošu spurekli.
            
         
               (7)
            
            
               Turklāt novērtējums liecināja, ka attiecīgajai barībai nav nelabvēlīgas ietekmes uz dzīvnieku veselību, cilvēku veselību, vidi vai dzīvnieku labturību. Izvērtējot dokumentāciju, tika pārbaudīts, ka raksturojums “augsts konkrētas barības piedevas līmenis” nozīmē lielu attiecīgās piedevas līmeni, kas pietuvojas attiecīgajam fiksētajam maksimālajam saturam kompleksajā barībā, taču nepārsniedz šo saturu.
            
         
               (8)
            
            
               Tādēļ pieteikumi ir derīgi, un īpašie barošanas mērķi būtu jāpievieno paredzēto lietojumu sarakstam un būtu jāmaina nosacījumi, kas saistīti ar īpašiem barošanas mērķiem “Barības atjaunošana, atveseļošanās” un “Fizioloģiskās gremošanas stabilizācija”.
            
         
               (9)
            
            
               Tādēļ būtu attiecīgi jāgroza Direktīva 2008/38/EK.
            
         
               (10)
            
            
               Tā kā drošības apsvērumi neparedz tūlītēju izmaiņu piemērošanu attiecībā uz barību, kura pašlaik ir likumīgi laista tirgū, ir lietderīgi noteikt pārejas periodu, lai ieinteresētās personas varētu sagatavoties jauno prasību izpildei.
            
         
               (11)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Direktīvas 2008/38/EK I pielikumu groza saskaņā ar šīs regulas pielikumu.
   2. pants
   Barību, kas ir iekļauta šīs regulas pielikumā un minēta Regulas (EK) Nr. 767/2009 8. panta 2. punktā, kura jau ir likumīgi laista tirgū pirms 2010. gada 1. septembra un ražota un marķēta pirms 2014. gada 27. jūlija, var turpināt laist tirgū un lietot, līdz izbeidzas esošie krājumi. Ja šī barība ir paredzēta lolojumdzīvniekiem, iepriekšējā teikumā minētais datums ir 2016. gada 27. janvāris.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 6. janvārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 229, 1.9.2009., 1. lpp.
   
      PIELIKUMS
      Direktīvas 2008/38/EK I pielikumu groza šādi:
      
                  1)
               
               
                  pielikuma A daļai pievieno šādu punktu:
                  
                              “10.
                           
                           
                              Ja īpašiem barošanas mērķiem paredzētu barību laiž tirgū bolu veidā kā tādas barības sastāvdaļas vai papildu barība, kas paredzētas individuālai piespiedu ievadīšanai orāli, barības marķējumā attiecīgā gadījumā norāda bola maksimālo pastāvīgas atbrīvošanās ilgumu un daudzumu, kurš atbrīvojas diennaktī, katrai piedevai, attiecībā uz ko noteikts maksimāli pieļaujamais saturs kompleksajā barībā. Pēc kompetentās iestādes pieprasījuma barības apritē iesaistītais uzņēmējs, kurš laiž tirgū bolus, sniedz pierādījumu, ka dienā pieejamais piedevas līmenis gremošanas traktā attiecīgā gadījumā nepārsniegs piedevas maksimālo saturu, kas noteikts uz kilogramu kompleksās barības visā barošanas periodā (lēnas atbrīvošanās iedarbība). Ieteicams, ka barību bolu veidā ievada tikai veterinārārsts vai cita kompetenta persona.”;
                           
                        
            
                  2)
               
               
                  pielikuma B daļu groza šādi:
                  
                              Īpašs barošanas mērķis
                           
                           
                              Būtisko uzturīpašību raksturojums
                           
                           
                              Dzīvnieku suga vai kategorija
                           
                           
                              Marķējuma norādes
                           
                           
                              Ieteicamais ilgums
                           
                           
                              Citi noteikumi
                           
                        
                              a)
                           
                           
                              starp īpašā barošanas mērķa “Lipīdu metabolisma regulācija hiperlipidēmijas gadījumā” rindu un īpašā barošanas mērķa “Vara samazināšana aknās” rindu iekļauj šādu rindu:
                              
                                          “Joda līmeņa samazināšana barībā hipertiroīdisma gadījumā
                                       
                                       
                                          Ierobežots joda līmenis: maksimāli 0,26 mg/kg lolojumdzīvnieku kompleksajā barībā ar mitruma saturu 12 %
                                       
                                       
                                          Kaķi
                                       
                                       
                                          Kopējais joda saturs
                                       
                                       
                                          Sākumā līdz 3 mēnešiem
                                       
                                       
                                          Marķējumā norāda: “Pirms lietošanas vai pirms lietošanas ilguma pagarināšanas ieteicams konsultēties ar veterinārārstu.” ”
                                       
                                    
                        
                              b)
                           
                           
                              īpašā barošanas mērķa “Barības atjaunošana, atveseļošanās” dzīvnieku suga vai kategorija: “Suņi un kaķi” rindu aizstāj ar šādu:
                              
                                          “Barības atjaunošana, atveseļošanās (1)
                                          
                                       
                                       
                                          Augsts enerģijas īpatsvars, svarīgāko barības vielu un viegli sagremojamo sastāvdaļu augstas koncentrācijas
                                       
                                       
                                          Suņi un kaķi
                                       
                                       
                                          
                                                      —
                                                   
                                                   
                                                      Viegli sagremojamas sastāvdaļas, ieskaitot to apstrādi, ja vajadzīgs,
                                                   
                                                
                                                      —
                                                   
                                                   
                                                      Enerģētiskā vērtība,
                                                   
                                                
                                                      —
                                                   
                                                   
                                                      n-3 un n-6 taukskābju saturs (ja ir pievienotas)
                                                   
                                                
                                       
                                          Kamēr atgūst veselīgumu
                                       
                                       
                                          Ja barība ir paredzēta ievadīšanai pa caurulīti, marķējumā norāda: “Ievadīšana veterinārā uzraudzībā.”
                                       
                                    
                                          
                                             Enterococcus faecium DSM 10663 / NCIMB 10415 (E1707)
                                          Papildu barība var saturēt barības piedevas no funkcionālās grupas “zarnu floras stabilizatori” koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Suņi
                                       
                                       
                                          Nosaukums un pievienotais zarnu floras stabilizatora daudzums
                                       
                                       
                                          10 līdz 15 dienas
                                       
                                       
                                          
                                                      —
                                                   
                                                   
                                                      Nodrošina, ka barības lietošanas pamācībās ir ievērots zarnu floras stabilizatora tiesību aktos noteiktais maksimālais saturs kompleksajā barībā.
                                                   
                                                
                                                      —
                                                   
                                                   
                                                      Marķējumā norāda: “Pirms lietošanas vai pirms lietošanas ilguma pagarināšanas ieteicams konsultēties ar veterinārārstu.”
                                                   
                                                
                                    
                        
                              c)
                           
                           
                              īpašā barošanas mērķa “Fizioloģiskās gremošanas stabilizācija” rindu aizstāj ar šādu:
                              
                                          Fizioloģiskās gremošanas stabilizācija
                                       
                                       
                                          Zema buferspēja un labi sagremojamas sastāvdaļas
                                       
                                       
                                          Sivēni
                                       
                                       
                                          
                                                      —
                                                   
                                                   
                                                      Viegli sagremojamas sastāvdaļas, ieskaitot to apstrādi, ja vajadzīgs
                                                   
                                                
                                                      —
                                                   
                                                   
                                                      Buferspēja
                                                   
                                                
                                                      —
                                                   
                                                   
                                                      Savelkošo vielu avots(-i) (ja tādas ir pievienotas)
                                                   
                                                
                                                      —
                                                   
                                                   
                                                      Gļotvielu avots(-i) (ja tādas ir pievienotas)
                                                   
                                                
                                       
                                          No 2 līdz 4 nedēļām
                                       
                                       
                                          Marķējumā norāda:
                                          “Gremošanas traucējumu vai to riska laikā un atveseļošanās laikā.”
                                       
                                    
                                          Viegli sagremojamas sastāvdaļas
                                       
                                       
                                          Cūkas
                                       
                                       
                                          
                                                      —
                                                   
                                                   
                                                      Viegli sagremojamas sastāvdaļas, ieskaitot to apstrādi, ja vajadzīgs
                                                   
                                                
                                                      —
                                                   
                                                   
                                                      Savelkošo vielu avots(-i) (ja tādas ir pievienotas)
                                                   
                                                
                                                      —
                                                   
                                                   
                                                      Gļotvielu avots(-i) (ja tādas ir pievienotas)
                                                   
                                                
                                    
                                          Barības piedevas, kas ietilpst kategorijas “zootehniskās piedevas” funkcionālajā grupā “zarnu floras stabilizators”, kā minēts Regulai (EK) Nr. 1831/2003 I pielikumā.
                                          Papildu barība var saturēt barības piedevas no funkcionālās grupas “zarnu floras stabilizatori” koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Dzīvnieku sugas, attiecībā uz kurām zarnu floras stabilizatoru lietošana ir atļauta
                                       
                                       
                                          Nosaukums un pievienotais zarnu floras stabilizatora daudzums
                                       
                                       
                                          Līdz 4 nedēļām
                                       
                                       
                                          Barības marķējumā norādīt:
                                          
                                                      1)
                                                   
                                                   
                                                      “Gremošanas traucējumu vai to riska laikā un atveseļošanās laikā.”;
                                                   
                                                
                                                      2)
                                                   
                                                   
                                                      attiecīgā gadījumā – “Barība satur zarnu floras stabilizatoru koncentrācijā, kas pārsniedz atļauto maksimālo saturu kompleksajā barībā vairāk nekā 100 reižu.”
                                                   
                                                Nodrošina, ka barības lietošanas pamācībās ir ievērots zarnu floras stabilizatora tiesību aktos noteiktais maksimālais saturs kompleksajā barībā.
                                       
                                    
                        
                              d)
                           
                           
                              starp īpašā barošanas mērķa “Acidozes riska mazināšana” rindu un īpašā barošanas mērķa “Ūdens un elektrolīta līdzsvara stabilizācija” rindu iekļauj šādas rindas:
                              
                                          “Ganāmu dzīvnieku ilgtermiņa nodrošināšana ar mikroelementiem un/vai vitamīniem
                                       
                                       
                                          Augsts šādu piedevu līmenis:
                                          
                                                      —
                                                   
                                                   
                                                      mikroelementi
                                                      un/vai
                                                   
                                                
                                                      —
                                                   
                                                   
                                                      vitamīni, provitamīni un ķīmiski skaidri definētas vielas ar tiem līdzīgu iedarbību.
                                                   
                                                Papildu barība var saturēt barības piedevas koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Atgremotāji ar funkcionējošu spurekli
                                       
                                       
                                          
                                                      —
                                                   
                                                   
                                                      Nosaukumi un katra pievienotā mikroelementa, vitamīna, provitamīna un ķīmiski skaidri definētu vielu ar līdzīgu iedarbību kopējie daudzumi.
                                                   
                                                
                                                      —
                                                   
                                                   
                                                      Katra mikroelementa un/vai vitamīna daudzums, kurš atbrīvojas diennaktī, ja tiek lietoti boli.
                                                   
                                                
                                                      —
                                                   
                                                   
                                                      Mikroelementa vai vitamīna maksimālais pastāvīgas atbrīvošanās ilgums, ja tiek lietoti boli.
                                                   
                                                
                                       
                                          Līdz 12 mēnešiem
                                       
                                       
                                          
                                                      —
                                                   
                                                   
                                                      Lietošana bolu veidā ir atļauta. Bols var saturēt līdz 20 % dzelzs inertā, bionepieejamā veidā, lai palielinātu tās blīvumu.
                                                   
                                                
                                                      —
                                                   
                                                   
                                                      Barības marķējumā norādīt:
                                                      
                                                                  “—
                                                               
                                                               
                                                                  Attiecīgā gadījumā jāizvairās vienlaicīgi papildināt piedevas ar maksimālo saturu no citiem avotiem papildus tiem, kas iekļauti bolā.
                                                               
                                                            
                                                                  —
                                                               
                                                               
                                                                  Pirms lietošanas ieteicams konsultēties ar veterinārārstu vai uztura speciālistu par:
                                                                  
                                                                              1)
                                                                           
                                                                           
                                                                              mikroelementu līdzsvaru dienas devā;
                                                                           
                                                                        
                                                                              2)
                                                                           
                                                                           
                                                                              ganāmpulka stāvokli attiecībā uz mikroelementiem.
                                                                           
                                                                        
                                                            
                                                                  —
                                                               
                                                               
                                                                  Attiecīgā gadījumā bols satur x % inertās dzelzs, lai palielinātu tās blīvumu.”
                                                               
                                                            
                                                
                                    
                                          Nepietiekama dzelzs daudzuma kompensācija pēc dzimšanas
                                       
                                       
                                          Augsts dzelzs savienojumu līmenis, kas atļauts “mikroelementu savienojumu” funkcionālajā grupā, kas ietilpst kategorijā “uzturfizioloģiskās piedevas”, kā minēts Regulas (EK) Nr. 1831/2003 I pielikumā.
                                          Papildu barība var saturēt dzelzi koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Zīdāmi sivēni un teļi
                                       
                                       
                                          Kopējais dzelzs saturs
                                       
                                       
                                          Pēc dzimšanas līdz 3 nedēļām
                                       
                                       
                                          Nodrošina, ka barības lietošanas pamācībās ir ievērots tiesību aktos noteiktais maksimālais dzelzs saturs kompleksajā barībā.
                                       
                                    
                                          Nagu, kāju un ādas reģenerācijas uzlabošana
                                       
                                       
                                          Augsts cinka līmenis.
                                          Papildu barība var saturēt cinku koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Zirgi, atgremotāji un cūkas
                                       
                                       
                                          Kopējais daudzums:
                                          
                                                      —
                                                   
                                                   
                                                      cinks
                                                   
                                                
                                                      —
                                                   
                                                   
                                                      metionīns
                                                   
                                                
                                       
                                          Līdz 8 nedēļām
                                       
                                       
                                          Nodrošina, ka barības lietošanas pamācībās ir ievērots tiesību aktos noteiktais maksimālais cinka saturs kompleksajā barībā.
                                       
                                    
                                          Atbalsts, sagatavojot dzīvniekus meklēšanās periodam un reprodukcijai
                                       
                                       
                                          
                                                      —
                                                   
                                                   
                                                      Augsts selēna līmenis, un
                                                      E vitamīna minimālais saturs uz kg kompleksās barības ar mitruma saturu 12 % cūkām ir 53 mg, trušiem – 35 mg, suņiem, kaķiem, ūdelēm – 88 mg;
                                                      minimālais E vitamīna saturs vienam dzīvniekam dienā aitām ir 100 mg, liellopiem – 300 mg, zirgiem – 1 100 mg
                                                      vai
                                                   
                                                
                                                      —
                                                   
                                                   
                                                      augsts A vitamīna
                                                      un/vai D vitamīna līmenis un/vai
                                                      beta-karotīna minimālais saturs ir 300 mg vienam dzīvniekam dienā.
                                                   
                                                Papildu barība var saturēt selēnu, A un D vitamīnu koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Zīdītāji
                                       
                                       
                                          Nosaukumi un kopējie katra pievienotā mikroelementa un vitamīna daudzumi.
                                       
                                       
                                          
                                                      —
                                                   
                                                   
                                                      Govis: apstiprināts, ka var lietot 2 nedēļas pirms grūsnības beigām līdz nākamajai grūsnībai.
                                                   
                                                
                                                      —
                                                   
                                                   
                                                      Sivēnmātes: 7 dienas pirms atnešanās līdz 3 dienām pēc atnešanās un 7 pirms pārošanās līdz 3 dienām pēc pārošanās.
                                                   
                                                
                                                      —
                                                   
                                                   
                                                      Citi sieviešu kārtas zīdītāji: apstiprināts, ka var lietot no grūsnības pēdējā posma līdz nākamajai grūsnībai.
                                                   
                                                
                                                      —
                                                   
                                                   
                                                      Vīriešu kārtas dzīvnieki: reproduktīvās aktivitātes periodu laikā.
                                                   
                                                
                                       
                                          
                                                      —
                                                   
                                                   
                                                      Nodrošina, ka barības lietošanas pamācībās ir ievērots tiesību aktos noteiktais maksimālais saturs kompleksajā barībā.
                                                   
                                                
                                                      —
                                                   
                                                   
                                                      Barības marķējumā norādīt:
                                                      “Norādījumi par situācijām, kurās barības lietošana ir piemērota.” ”
                                                   
                                                
                                    
                                          
                                                      —
                                                   
                                                   
                                                      Augsts A vitamīna un/vai D vitamīna līmenis
                                                      vai
                                                   
                                                
                                                      —
                                                   
                                                   
                                                      augsts selēna un/vai cinka līmenis, un/vai minimālais E vitamīna saturs 44 mg/kg kompleksajā barībā ar mitruma saturu 12 %.
                                                   
                                                Papildu barība var saturēt selēnu, cinku, A un D vitamīnu koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Putni
                                       
                                       
                                          Nosaukumi un kopējie katra pievienotā mikroelementa un vitamīna daudzumi.
                                       
                                       
                                          
                                                      —
                                                   
                                                   
                                                      Sieviešu kārtas dzīvniekiem: meklēšanās laikā
                                                   
                                                
                                                      —
                                                   
                                                   
                                                      Vīriešu kārtas dzīvniekiem: reproduktīvās aktivitātes periodu laikā.
                                                   
                                                
                                    
                        
                              e)
                           
                           
                              starp īpašā barošanas mērķa “Elektrolītu zaudējumu kompensācija stipras svīšanas gadījumos” rindu un īpašā barošanas mērķa “Barības atjaunošana, atveseļošanās” dzīvnieku suga vai kategorija “zirgu dzimtas dzīvnieki” rindu iekļauj šādu rindu:
                              
                                          “Atbalsts, sagatavojoties sporta aktivitātēm un atjaunojot spēku pēc tām
                                       
                                       
                                          Augsts selēna līmenis un E vitamīna minimālais saturs 50 mg uz kg kompleksās barības ar mitruma saturu 12 %.
                                          Papildu barība var saturēt selēna savienojumus koncentrācijā, kas pārsniedz attiecīgo fiksēto maksimālo saturu kompleksajā barībā vairāk nekā 100 reižu.
                                       
                                       
                                          Zirgu dzimtas dzīvnieki
                                       
                                       
                                          Kopējais daudzums:
                                          
                                                      —
                                                   
                                                   
                                                      E vitamīns
                                                   
                                                
                                                      —
                                                   
                                                   
                                                      selēns.
                                                   
                                                
                                       
                                          Līdz 8 nedēļām pirms sporta aktivitātēm – līdz 4 nedēļas pēc sporta aktivitātēm.
                                       
                                       
                                          Nodrošina, ka barības lietošanas pamācībās ir ievērots tiesību aktos noteiktais maksimālais selēna saturs kompleksajā barībā.”
                                       
                                    
                        
            
         (1)  Ražotājs var papildināt īpašo barošanas mērķi ar norādi “aknu lipidoze kaķiem”.”